Here is a page extracted from Wikipedia that may contain CSS, HTML, and a lot of unformatted text.

Title: Edificios desapareixius de Zaragoza
Content: Os edificios desapareixius de Zaragoza son os edificios que por diversos motivos han desapareixiu de teixiu urbano d'a ciudat de Zaragoza (Aragón).

A ciudat aconsiguió a suya esplendor urbanistica en o sieglo XVI cuan mas de 200 palacios, numerosas torres y ilesias poblaban as suyas carreras y plazas. Os viachers d'a epoca la contimparaban con Florencia (Italia). Manimenos en os sieglos XIX y XX s'arranó con gran parti d'iste patrimonio en una combinación d'abandono, desiria, intrés economicos y motivos ideolochicos.

Historia

Estroza en o sieglo XIX 
Os Setios de Zaragoza suposoron un tremendo truco a la estructura urbana. Cualques edificios notables como o Convento de Sant Francisco, a Cruz d'o Coso u lo Reyal Monesterio de Santa Engracia fuoron destruyius. Atros, como que as Casas d'el Reino, seu d'a Deputación Cheneral d'Aragón y lo Chusticia d'Aragón, fuoron grieument danyaus. Manimenos l'impauto d'os Setios ye menor d'o que se le gosa atribuir.

En a segunda metat d'o sieglo XIX numerosos edificios estioron espaldaus por motivos ideolochicos (como que as puertas d'a muralla) u por motivos economicos (como por eixemplo a Torre Nueva).

Estroza en o sieglo XX 
En o sieglo XX a destrucción seguirá a un ritmo frenetico aconseguindo o suyo punto culminant con a plegada d'a dictadura de Franco. Prochectos como que a nueva plaza d'o Pilar, a obridura d'a carrera Sant Vicent de Paul u a prolongación d'o Paseyo d'a Independencia destruirán grandizas extensions de terreno arranando con palacios, ilesias y casas humils.

Resumen d'os prencipals estricallos

Referencias 

Historia de Zaragoza